**MTK Hämeen toimintasuunnitelma vuodelle 2021**

1. **Voimistamme biotalouden edellytyksiä kasvun moottorina**

*Biotalous perustuu kasvuun luonnossa ja tälle kasvulle rakentuu elämä maapallolla. Elinkeinomme ovat siten aina keskeisesti esillä, kun rakennetaan ihmiskunnan tulevaisuutta ja ovat avainroolissa, puhuttiin sitten ruuasta, elinympäristön viihtyisyydestä tai ilmastonmuutoksen torjunnasta.*

* Vaikutamme ennakoivasti yhdessä koko MTK-järjestön kanssa kotimaisiin ja kansainvälisiin politiikkasisältöihin, kuten ympäristö- ja luonnonvarapolitiikkaan, ilmasto- ja energiapolitiikkaan, hyvinvointi- ja veropolitiikkaan sekä liikenne- ja viestintäpolitiikkaan
* Vaikutamme EU:n maatalouspolitiikan uudistukseen sekä maaseutu- ja aluepolitiikan politiikan sisältöön ja niiden rahoituksen turvaamiseen.
* Osallistumme alueelliseen päätöksentekoon maakunnan yhteistyöryhmissä ja vaikutamme alueiden kehittämistoiminnan linjauksiin ja rahoitukseen
* Osallistumme aktiivisesti alueellisten maaseutusuunnitelmien valmisteluun, linkitämme Hämeen ruokastrategian siihen ja käymme tiivistä vuoropuhelua kehittämistyökalujen käytöstä maaseutuhallinnon kanssa
* Osallistumme maakuntien elvytyssuunnitelmien toimeenpanoon
* Vaikutamme alueella siten, että ilmastokeskustelussa maa- ja metsätalous nähdään osana ratkaisua eikä ongelmana.
* Huolehdimme jäsenten sosiaaliturvasta ja vahvistamme yrittäjiemme voimavaroja edistämällä koulutusta ja hyvinvointipalveluita
* Teemme vaalivaikuttamista kuntavaaleissa 2021
* Vaikutamme kuntapäättäjiin julkisten hankintojen osalta yhteistyössä yrittäjäjärjestön kanssa
* Lisäämme kunta- ja yhdistyspäättäjien valmiuksia toimia maankäyttöön liittyvissä luottamustehtävissä
* Toimimme yhteistyössä MTK-yhdistysten ja MHY:sten kanssa ympäristöasioihin ja maankäyttöön liittyvässä edunvalvonnassa. Vaadimme maaseutuvaikutusten arvioinnin sisällyttämistä alueellisiin kaavahankkeisiin
* Valitsemme maanomistajien edustajat riistanhoitoyhdistyksiin ja järjestämme heille koulutusta
* Vaikutamme siihen, että hirvieläinten kannan sääntelyssä otetaan maanomistajien näkemykset huomioon
* Lisäämme tiedotusta sekä omaan jäsenistöön että alueellisiin sidosryhmiin MTK:n ilmasto-, monimuotoisuus- ja vesiohjelman sisällöistä ja toteutuksesta. Osallistumme aktiivisesti näiden ohjelmien sekä vesienhoitosuunnitelmien valmisteluun ja toimeenpanoon
* Lisäämme vuoropuhelua hämäläisen luonnonvara-alan osaajaverkoston (HAMK, LUKE, Sykli, HY Lammin biologinen asema) kanssa antamalla syötteitä uusista, alueellisista tutkimus- ja kehittämistarpeista käytännön yritystoiminnasta käsin ja lisäämällä yritysyhteistyötä suoraan maa- ja metsätalousyritysten kanssa.
* Lisäämme yhteistyötä alueellisten kylien yhteenliittymien (P-H:n ja Hämeen kylät) sekä Leader-toimintaryhmien kanssa sekä kannustamme MTK-yhdistyksiä vuoropuheluun ao. paikallisyhdistysten ja -toimijoiden kanssa
1. **Hyödynnämme maaseudun tuotteiden ja palveluiden kasvaneen arvostuksen jäsenten tuloja lisäävällä tavalla**

*Järjestömme pitkäjänteinen vaikuttamistyö ja toisaalta globalisaatio sekä erilaiset kansainväliset kriisit ovat nostaneet maaseudun ja sen elinkeinojen arvostusta. Tämä ei kuitenkaan ole vielä suoraan kohentanut jäsentemme asemaa, vaan jatkuvasti tarvitaan kohdennettuja toimia.*

* Huolehdimme, että jäsenille on tarjolla heidän markkina-asemaansa vahvistavia toimintamalleja. Olemme edistämässä EU:n tunnustamien tuottajaorganisaatioiden perustamista. Edistämme Viljatavastian ja muiden viljelijäomisteisten organisaatioiden toimintaa tiedotuksella ja markkinoinnilla.
* Viestimme aktiivisesti jäsentemme sekä omasta toiminnastamme ja vahvistamme siten maaseudun tuotteiden ja palveluiden kasvanutta arvostusta
* Toteutamme Kanta- ja Päijät-Hämeen ruokaviesti-hanketta, jonka kautta lähennämme ja vahvistamme alueemme ruokaketjun toimijoiden sekä alueen päättäjien suhdetta hämäläiseen ruokatuotantoon.
* Toimimme Hämeen ruokaviestinnän promoottorina, tuotamme tarinoita, luomme hämäläiselle ruualle kasvot, lisäämme kuluttajavuorovaikutusta erityisesti Avoimet maatilat ja Taste of Häme -tapahtuman kautta sekä someviestinnän keinoin
* Välitämme hankkeen kautta maaseutuyrittäjien käyttöön tietoa tuki-, kehittämis- ja markkina-asioista.
* Edistämme suomalaisen ruuan menekkiä korostamalla viestinnässä kotimaisen tuotannon vastuullisuutta sekä toteuttamalla alkuperämerkintöihin liittyviä tapahtumia yhdessä keskusliiton ja yhdistysten kanssa
* Tuemme yhdistyksiä kuluttajaviestinnässä sekä koululaisten maatilavierailujen järjestämisessä ja muussa yhteydenpidossa kouluihin.
* Järjestämme yhdessä keskusliiton kanssa koulutusta jäsenille sopimusasioista, kilpailutuksista ja julkisista hankinnoista.
* Vaikutamme siihen, että sekä kotimaisten että paikallisten tuotteiden ja palveluiden tarjonta julkisella sektorilla lisääntyy jäseniämme hyödyttäen. Toteutamme Ruokaviesti-hankkeen kautta kuntapäättäjiin suunnatun lähi- ja luomuruokahankintoihin liittyvän tiedotuskampanjan yhteistyössä esim. Koulutuskeskus Salpauksen ja yrittäjäjärjestön kanssa.
* Edistämme yrittämistä maaseudulla ja vahvistamme jäsenten yrittäjäosaamista tarjoamalla koulutusta yhdessä keskusliiton sekä alueen oppilaitosten ja kehittämisyhtiöiden kanssa.
* Toteutamme yhdessä Työtehoseuran kanssa Urakalla eteenpäin- hanketta.
* Edistämme uusien sähköisten markkinapaikkojen (puukaupan Kuutio, viljakaupan Viljatori, Ruokaa Suomesta ja KiertoaSuomesta) toimintaa tiedottamalla niistä jäsenille.
* Edistämme jäsenten työssä jaksamista ja hyvinvointia varmistamalla maatilayrittäjien työterveyshuollon toimivuuden alueella, toimimalla aktiivisena yhteistyökumppania Välitä viljelijästä- hankkeiden toteuttamisessa, edistämällä maatalouslomituksen toimivuutta alueella sekä tiedottamalla jäsenistölle tarjolla olevista tuetuista lomista ja kuntoremonteista
* Osallistumme ruokasektorin pk- ja mikroyritysten vientivalmiuksien kehittämiseen toimimalla aktiivisesti alueellisissa (Team Finland) vientiverkostoissa, tiedottamalla ja kannustamalla toimijoita vientipolulle
* Kehitämme ja lisäämme Hämeen ruokamatkailun näkyvyyttä kotimaassa ja kansainvälisesti yhteistyössä alueen matkailuorganisaatioiden ja -hankkeiden kanssa
* Selvitämme alueellisen ruokabrändäyksen, nimisuojan ja laatu- ja alkuperämerkkien mahdollisuuksia (jäsen)yritysten tuotteiden menekinedistämisessä
* Lisäämme tuloja maa- ja metsätalouden sivuvirroista ja kehitämme niiden markkinoita sekä käyttöä lisäämällä www.kiertoasuomesta.fi tunnettuutta ja käytettävyyttä.
1. **Rakennamme järjestön ja jäsenten yhteistä tunnetilaa yhdessä tekemällä**

*Järjestötoiminta on yhdessä tekemistä. Haluamme tehdä siitä tuloksellista, mielekästä ja palkitsevaa.*

* Otamme käyttöön ja hyödynnämme uuden jäsenpalvelukanava Oivan
* Viestimme uuden jäsenmaksujärjestelmän muutoksista jäsenistölle ja tuemme keskusliiton ja yhdistysten jäsenviestintää.
* Palaudumme korona-epidemian tuomista ahtaista toimintamalleista normaaliin järjestöelämään kuitenkin hyväksyen parhaat korona-ajan tuomat uudet digitaaliset toimintatavat
* Motivoimme jäsenyhdistyksiä paikallisten jäsentapahtumien järjestämiseen
* Lisäämme yhteisöllisyyttä sosiaalisessa mediassa
* Pidämme aktiivista yhteyttä luottamushenkilöihin
* Kuuntelemme jäsenistön mielipiteitä, jotta löydämme jäsenistöä kiinnostavia toimintatapoja
* Viestimme entistä kohdennetummin, tehokkaammin ja vuorovaikutteisemmin, mitä olemme saaneet aikaiseksi edunvalvonnassa
* Olemme mukana kehittämässä järjestökokonaisuuden koulutusta
* Luomme malleja ja kanavia hyvien käytäntöjen jakamiseen yli liitto- ja yhdistysrajojen
1. **Organisaatiosta tehot irti ja roolit selviksi**

*MTK:n vaikuttavuus järjestönä perustuu sen läsnäoloon koko yhteiskunnassa. Tämä on mahdollista vain yhdistämällä tehokkaasti toimihenkilöiden, luottamushenkilöiden ja koko jäsenistön työ yhteisten päämäärien hyväksi.*

* Laadimme liitolle uuden strategian ja aloitamme sen toteutuksen
* Päivitämme henkilöstön vastuualueet
* Tehostamme luottamusorganisaation ja toimihenkilöiden yhteydenpitoa
* Tuemme maaseutunuorten toimintaa
* Parannamme tiedonkulkua liiton ja metsänhoitoyhdistysten välillä ja määrittelemme tarkemmin työnjakoa erityisesti maa- ja ympäristöpolitiikkaan liittyvissä asioissa
* Markkinoimme ja muutenkin hyödynnämme keskusliiton tuotantosuuntakohtaisia asiantuntijakatsauksia
* Hyödynnämme etäkokouksia vielä koronan jälkeenkin turhan matkustamisen välttämiseksi ja ajankäytön tehostamiseksi
* Osallistumme liittona keskusliiton sekä metsänhoitoyhdistysten yhteisen strategiatyön toteuttamiseen
* Olemme osaltamme mukana luomassa yhteistä jäsenpalvelustrategiaa koko järjestölle